ระเบียบสำนักนายกรัฐมนตรีระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงานพ.ศ. ๒๕๔๐[๑] โดยที่เป็นการสมควรจัดตั้งศูนย์บริการวีซ่าและใบอนุญาตทำงานเพื่ออำนวยความสะดวกให้แก่คนต่างด้าวซึ่งเข้ามาลงทุนคนต่างด้าวซึ่งเป็นผู้บริหาร ผู้ชำนาญการหรือผู้เชี่ยวชาญซึ่งเข้ามาทำงานในราชอาณาจักรคนต่างด้าวซึ่งเข้ามาทำงานในสำนักงานผู้แทนของนิติบุคคลต่างประเทศในธุรกิจการค้าระหว่างประเทศหรือสำนักงานภูมิภาคของบริษัทข้ามชาติและคนต่างด้าวซึ่งเข้ามาปฏิบัติหน้าที่สื่อมวลชนที่ได้รับอนุญาตจากทางราชการเพื่อให้บุคคลดังกล่าวสามารถขออนุญาตอยู่ต่อในราชอาณาจักรขอเปลี่ยนประเภทการตรวจลงตราหนังสือเดินทางหรือเอกสารใช้แทนหนังสือเดินทางจากประเภทนักท่องเที่ยวหรือคนเดินทางผ่านราชอาณาจักรเป็นประเภทคนอยู่ชั่วคราวขออนุญาตเพื่อเดินทางกลับเข้ามาในราชอาณาจักรอีกขอแก้ไขตราประทับของสำนักงานตรวจคนเข้าเมืองขอแจ้งที่พักอาศัยของคนต่างด้าวซึ่งได้รับอนุญาตให้อยู่ในราชอาณาจักรเป็นการชั่วคราวในกรณีที่อยู่ในราชอาณาจักรเกินเก้าสิบวันและการดำเนินการเปรียบเทียบผู้กระทำความผิดตามกฎหมายว่าด้วยคนเข้าเมืองและขอรับใบอนุญาตทำงาน ขอต่ออายุใบอนุญาตทำงานและขอรับใบแทนใบอนุญาตทำงานตามกฎหมายว่าด้วยการทำงานของคนต่างด้าวได้โดยสะดวกและรวดเร็วมิต้องไปขออนุญาตจากส่วนราชการหลายแห่งคณะรัฐมนตรีจึงมีมติให้วางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงาน พ.ศ.๒๕๔๐ข้อ ๒ระเบียบนี้ให้ใช้บังคับตั้งแต่วันที่ ๓๐ มิถุนายน พ.ศ. ๒๕๔๐ เป็นต้นไปข้อ ๓ระเบียบนี้ให้ใช้บังคับกับการอนุญาตดังต่อไปนี้(๑) การอนุญาตตามกฎหมายว่าด้วยคนเข้าเมือง(๒) การอนุญาตตามกฎหมายว่าด้วยการทำงานของคนต่างด้าวข้อ ๔ ในระเบียบนี้คำขอ หมายความว่า คำขอที่ยื่นตามระเบียบนี้คำขอที่กำหนดตามกฎหมายว่าด้วยคนเข้าเมืองหรือคำขอที่กำหนดตามกฎหมายว่าด้วยการทำงานของคนต่างด้าวรวมทั้งเอกสารประกอบคำขอด้วยผู้ขอ[๒]หมายความว่า(๑)คนต่างด้าวซึ่งเป็นนักลงทุน ผู้บริหาร หรือผู้ชำนาญการ และบิดามารดา คู่สมรสหรือบุตร ซี่งอยู่ในความอุปการะและเป็นส่วนแห่งครัวเรือน(๒)คนต่างด้าวซึ่งเข้ามาประจำสำนักงานผู้แทนของนิติบุคคลต่างประเทศในธุรกิจการค้าระหว่างประเทศหรือสำนักงานภูมิภาคของบริษัทข้ามชาติและบิดามารดา คู่สมรส หรือบุตร ซึ่งอยู่ในความอุปการะและเป็นส่วนแห่งครัวเรือน(๓)คนต่างด้าวซึ่งเป็นผู้บริหาร ผู้ชำนาญการ หรือผู้เชี่ยวชาญซึ่งได้รับสิทธิพิเศษตามกฎหมายว่าด้วยปิโตรเลียม กฎหมายว่าด้วยการส่งเสริมการลงทุนและกฎหมายว่าด้วยการนิคมอุตสาหกรรมแห่งประเทศไทย และคู่สมรสหรือบุคคลซึ่งอยู่ในความอุปการะ(๔)คนต่างด้าวซึ่งเข้ามาปฏิบัติหน้าที่สื่อมวลชนที่ได้รับอนุญาตจากทางราชการและบิดามารดา คู่สมรส หรือบุตร ซึ่งอยู่ในความอุปการะและเป็นส่วนแห่งครัวเรือน(๕)คนต่างด้าวซึ่งเป็นนักวิจัยและพัฒนาทางวิทยาศาสตร์และเทคโนโลยี และบิดามารดาคู่สมรส หรือบุตร ซึ่งอยู่ในความอุปการะและเป็นส่วนแห่งครัวเรือน(๖)คนต่างด้าวซึ่งเป็นเจ้าหน้าที่ของสาขาธนาคารต่างประเทศสำนักงานวิเทศธนกิจของธนาคารต่างประเทศและสำนักงานผู้แทนของธนาคารต่างประเทศซึ่งได้รับการรับรองจากธนาคารแห่งประเทศไทยและบิดามารดา คู่สมรส หรือบุตร ซี่งอยู่ในความอุปการะและเป็นส่วนแห่งครัวเรือน(๗) คนต่างด้าวซึ่งเป็นผู้เชี่ยวชาญด้านเทคโนโลยีสารสนเทศและบิดามารดา คู่สมรส หรือบุตร ซึ่งอยู่ในความอุปการะและเป็นส่วนแห่งครัวเรือน(๘) คนต่างด้าวซึ่งปฏิบัติงานประจำสำนักงานปฏิบัติการภูมิภาคและบิดามารดา คู่สมรส หรือบุตร ซึ่งอยู่ในความอุปการะและเป็นส่วนแห่งครัวเรือน(๙)คนต่างด้าวที่เข้ามาทำงานตามพันธกรณีที่รัฐบาลทำไว้กับรัฐบาลต่างประเทศ(๑๐)คนต่างด้าวตามที่คณะรัฐมนตรีกำหนดโดยประกาศในราชกิจจานุเบกษาธุรกิจการค้าระหว่างประเทศ[๓]หมายความว่า ธุรกิจที่ให้บริการเกี่ยวกับการหาแหล่งจัดซื้อสินค้าหรือบริการในประเทศไทยให้แก่สำนักงานใหญ่การตรวจสอบและควบคุมคุณภาพและปริมาณของสินค้าที่สำนักงานใหญ่ซื้อหรือจ้างผลิตในประเทศไทยการให้คำแนะนำในด้านต่าง ๆเกี่ยวกับตัวสินค้าของสำนักงานใหญ่ที่จำหน่ายแก่ตัวแทนจำหน่ายหรือผู้ใช้สินค้าการเผยแพร่ข้อมูลข่าวสารต่าง ๆ เกี่ยวกับสินค้าหรือบริการใหม่ของสำนักงานใหญ่และการรายงานความเคลื่อนไหวทางธุรกิจในประเทศไทยให้สำนักงานใหญ่ทราบสำนักงานภูมิภาค[๔]หมายความว่า สำนักงานที่บริษัทข้ามชาติตั้งขึ้นในประเทศอื่นนอกจากประเทศที่จดทะเบียนเป็นสำนักงานใหญ่ โดยไม่ต้องจดทะเบียนเป็นนิติบุคคลตามกฎหมายของประเทศที่เข้าไปจัดตั้งเพื่อให้บริการในด้านต่าง ๆ ได้แก่การติดต่อประสานงานและการกำกับการดำเนินงานของสาขาหรือบริษัทในเครือที่ตั้งอยู่ในภูมิภาคเดียวกันแทนสำนักงานใหญ่การให้คำปรึกษาและบริการในการจัดการฝึกอบรมและพัฒนาบุคคล การจัดการด้านการเงินการควบคุมการตลาดและวางแผนส่งเสริมการขาย การพัฒนาผลิตภัณฑ์ และการวิจัยและพัฒนาโดยไม่มีรายได้จากการให้บริการนั้นและไม่มีอำนาจรับคำสั่งซื้อหรือเสนอขายหรือเจรจาทำธุรกิจกับบุคคลหรือนิติบุคคลในประเทศที่เข้าไปตั้ง ทั้งนี้โดยได้รับเงินค่าใช้จ่ายในสำนักงานจากสำนักงานใหญ่เท่านั้นสำนักงานปฏิบัติการภูมิภาค[๕]หมายความว่า บริษัทหรือห้างหุ้นส่วนนิติบุคคลที่ตั้งขึ้นตามกฎหมายไทยและมีหน้าที่ในการให้บริการด้านการบริหาร ด้านเทคนิค และบริการสนับสนุนด้านอื่น ๆให้กับบริษัทหรือห้างหุ้นส่วนนิติบุคคลในเครือเดียวกันหรือในสาขาทั้งในประเทศไทยและต่างประเทศบริษัทข้ามชาติ[๖]หมายความว่านิติบุคคลที่ตั้งขึ้นตามกฎหมายของต่างประเทศและเข้าไปดำเนินธุรกิจในประเทศอื่นศูนย์ หมายความว่า ศูนย์บริการวีซ่าและใบอนุญาตทำงานเจ้าหน้าที่ หมายความว่า เจ้าพนักงานตามกฎหมายว่าด้วยคนเข้าเมืองหรือกฎหมายว่าด้วยการทำงานของคนต่างด้าวและเจ้าหน้าที่ในสังกัดสำนักงานคณะกรรมการส่งเสริมการลงทุนซึ่งปฏิบัติงานในศูนย์ผู้อำนวยการ หมายความว่า ผู้อำนวยการศูนย์บริการวีซ่าและใบอนุญาตทำงานข้อ ๕ให้จัดตั้งศูนย์บริการวีซ่าและใบอนุญาตทำงานในสำนักงานคณะกรรมการส่งเสริมการลงทุนสำนักนายกรัฐมนตรีให้มีผู้อำนวยการซึ่งแต่งตั้งจากข้าราชการซึ่งสังกัดสำนักงานคณะกรรมการส่งเสริมการลงทุนมีหน้าที่ควบคุมดูแลโดยทั่วไปซึ่งราชการของศูนย์และเป็นผู้บังคับบัญชาเจ้าหน้าที่ในศูนย์ตลอดจนพิจารณาความดีความชอบของเจ้าหน้าที่เสนอหน่วยงานต้นสังกัดพิจารณาต่อไปให้มีรองผู้อำนวยการสองคนซึ่งแต่งตั้งจากข้าราชการซึ่งสังกัดสำนักงานตรวจคนเข้าเมืองหนึ่งคนและกรมการจัดหางานหนึ่งคนและผู้ช่วยผู้อำนวยการหนึ่งคนซึ่งแต่งตั้งจากข้าราชการซึ่งสังกัดสำนักงานคณะกรรมการส่งเสริมการลงทุนเป็นผู้ช่วยสั่งและปฏิบัติราชการรองจากผู้อำนวยการข้อ ๖ ให้ศูนย์มีอำนาจและหน้าที่ดังต่อไปนี้(๑) รับคำขอและพิจารณาการอนุญาตตามกฎหมายว่าด้วยคนเข้าเมืองหรือกฎหมายว่าด้วยการทำงานของคนต่างด้าว(๒) ให้บริการและอำนวยความสะดวกอื่น ๆ เพื่อประโยชน์แก่ผู้ขอ(๓) ปฏิบัติหน้าที่อื่นเพื่อให้ศูนย์สามารถดำเนินการตามวัตถุประสงค์ของระเบียบนี้ข้อ ๗ผู้ขอตามระเบียบนี้ซึ่งประสงค์จะขออนุญาตหรือขอให้ดำเนินการอย่างใดอย่างหนึ่งตามกฎหมายว่าด้วยคนเข้าเมืองหรือกฎหมายว่าด้วยการทำงานของคนต่างด้าวอาจยื่นคำขอ ณ ศูนย์ หรือยื่นคำขอ ณ สถานที่ที่กฎหมายว่าด้วยคนเข้าเมืองหรือกฎหมายว่าด้วยการทำงานของคนต่างด้าวกำหนดก็ได้ในกรณีที่ผู้ขอประสงค์จะขอรับบริการตามระเบียบนี้ให้ยื่นคำขอและปฏิบัติตามระเบียบนี้ข้อ ๘คนต่างด้าวผู้ใดประสงค์จะขออนุญาตอยู่ต่อในราชอาณาจักรขอเปลี่ยนประเภทการตรวจลงตราหนังสือเดินทางหรือเอกสารใช้แทนหนังสือเดินทางจากประเภทนักท่องเที่ยวหรือคนเดินทางผ่านราชอาณาจักรเป็นประเภทคนอยู่ชั่วคราวขออนุญาตเพื่อเดินทางกลับเข้ามาในราชอาณาจักรอีกขอแก้ไขตราประทับของสำนักงานตรวจคนเข้าเมืองขอแจ้งที่พักอาศัยของคนต่างด้าวซึ่งได้รับอนุญาตให้อยู่ในราชอาณาจักรเป็นการชั่วคราวในกรณีที่อยู่ในราชอาณาจักรเกินเก้าสิบวันและการดำเนินการเปรียบเทียบตามกฎหมายว่าด้วยคนเข้าเมือง และหรือขอรับใบอนุญาตทำงานขอต่ออายุใบอนุญาตทำงานหรือขอรับใบแทนใบอนุญาตทำงานตามกฎหมายว่าด้วยการทำงานของคนต่างด้าว ให้ยื่นคำขอ ณศูนย์ข้อ ๙ เมื่อได้รับคำขอให้เจ้าหน้าที่ตรวจพิจารณาคำขอว่าถูกต้องและครบถ้วนหรือไม่ในกรณีที่เจ้าหน้าที่เห็นว่าคำขอถูกต้องและครบถ้วนให้เจ้าหน้าที่อนุญาตและดำเนินการตามคำขอภายในสามชั่วโมงนับแต่ได้รับคำขอ ในกรณีที่เจ้าหน้าที่เห็นว่าคำขอไม่ถูกต้องหรือไม่ครบถ้วนให้เจ้าหน้าที่คืนคำขอและแจ้งผู้ยื่นคำขอทราบพร้อมเหตุผลภายในหนึ่งชั่วโมงนับแต่ได้รับคำขอข้อ ๑๐เพื่อประโยชน์ในการดำเนินการให้เป็นไปตามระเบียบนี้ในกรณีที่ศูนย์มีความจำเป็นต้องให้หน่วยงานใดตรวจพิจารณา ให้ความเห็นให้ความเห็นชอบหรือกระทำการใด ๆเสียก่อนจะอนุญาตให้ศูนย์มีอำนาจดำเนินการดังต่อไปนี้(๑)แจ้งเป็นหนังสือพร้อมด้วยเอกสารที่เกี่ยวข้องที่ต้องตรวจพิจารณาให้ความเห็นให้ความเห็นชอบ หรือกระทำการใด ๆ พร้อมกับกำหนดระยะเวลาพอสมควรไปยังหน่วยงานนั้น(๒) ในกรณีที่การพิจารณาคำขอของศูนย์ต้องเริ่มต้นจากหน่วยงานอื่นให้ศูนย์มีอำนาจกำหนดระยะเวลา หลักเกณฑ์และวิธีการปฏิบัติเพื่อให้หน่วยงานนั้นเสนอความเห็น และส่งให้ศูนย์ดำเนินการต่อไป(๓) ขอให้หน่วยงานที่เกี่ยวข้องส่งเจ้าหน้าที่ไปชี้แจงแสดงความเห็นหรือกระทำการใด ๆ ตามวิธีการและระยะเวลาที่กำหนดในกรณีที่หน่วยงานที่ได้รับแจ้งจากศูนย์ไม่ดำเนินการภายในกำหนดเวลาตาม (๑) (๒)หรือ (๓) โดยไม่มีเหตุผลอันสมควรให้ถือว่าผู้รับผิดชอบในหน่วยงานนั้นในระดับกองหรือระดับกรมกระทำการอันเป็นการฝ่าฝืนมติคณะรัฐมนตรีอันเป็นการกระทำผิดวินัยอย่างร้ายแรงตามกฎหมายว่าด้วยระเบียบข้าราชการพลเรือนและให้ศูนย์รายงานนายกรัฐมนตรีเพื่อดำเนินการทางวินัยต่อไปข้อ ๑๑เพื่อประโยชน์ในการอำนวยความสะดวกแก่คนต่างด้าวซึ่งจะปฏิบัติตามระเบียบนี้ให้ศูนย์จัดให้มีคำอธิบายรายละเอียดเกี่ยวกับระยะเวลาและเงื่อนไขการอนุญาตข้อ ๑๒ให้นายกรัฐมนตรีหรือรัฐมนตรีประจำสำนักนายกรัฐมนตรีซึ่งได้รับมอบหมายจากนายกรัฐมนตรีเป็นผู้รักษาการตามระเบียบนี้และให้มีหน้าที่ตีความและวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๓๑กรกฎาคม พ.ศ. ๒๕๔๐พลเอก ชวลิต ยงใจยุทธนายกรัฐมนตรีระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงาน (ฉบับที่ ๒) พ.ศ. ๒๕๔๒[๗]ระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงาน (ฉบับที่ ๓) พ.ศ. ๒๕๔๔[๘]ระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงาน (ฉบับที่ ๔) พ.ศ. ๒๕๔๕[๙]ระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงาน (ฉบับที่ ๕) พ.ศ. ๒๕๔๗[๑๐]พิมลกร/ผู้จัดทำ๑๖ กันยายน ๒๕๕๖วิชพงษ์/ผู้ตรวจ๑๙ กันยายน ๒๕๕๖[๑] ราชกิจจานุเบกษาเล่ม ๑๑๔/ตอนพิเศษ ๗๑ ง/หน้า ๕๓/๑๓ สิงหาคม ๒๕๔๐[๒] ข้อ ๔ นิยามคำว่าผู้ขอ แก้ไขเพิ่มเติมโดยระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงาน (ฉบับที่ ๕) พ.ศ. ๒๕๔๗[๓] ข้อ ๔ นิยามคำว่าธุรกิจการค้าระหว่างประเทศ เพิ่มโดยระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงาน (ฉบับที่ ๓) พ.ศ. ๒๕๔๔[๔] ข้อ ๔ นิยามคำว่าสำนักงานภูมิภาค เพิ่มโดยระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงาน (ฉบับที่ ๓) พ.ศ. ๒๕๔๔[๕] ข้อ ๔ นิยามคำว่าสำนักงานปฏิบัติการภูมิภาค เพิ่มโดยระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงาน (ฉบับที่ ๔) พ.ศ. ๒๕๔๕[๖] ข้อ ๔ นิยามคำว่าบริษัทข้ามชาติ เพิ่มโดยระเบียบสำนักนายกรัฐมนตรีว่าด้วยการจัดตั้งศูนย์บริการวีซ่าและใบอนุญาตทำงาน (ฉบับที่ ๓) พ.ศ. ๒๕๔๔[๗] ราชกิจจานุเบกษาเล่ม ๑๑๖/ตอนพิเศษ ๖๒ ง/หน้า ๓/๓๑ สิงหาคม ๒๕๔๒[๘] ราชกิจจานุเบกษาเล่ม ๑๑๘/ตอนพิเศษ ๑๐ ง/หน้า ๑๗/๗ กุมภาพันธ์ ๒๕๔๔[๙] ราชกิจจานุเบกษาเล่ม ๑๑๙/ตอนพิเศษ ๖๘ ง/หน้า ๗/๒๒ กรกฎาคม ๒๕๔๕[๑๐] ราชกิจจานุเบกษาเล่ม ๑๒๑/ตอนพิเศษ ๑๓๕ ง/หน้า ๒/๙ ธันวาคม ๒๕๔๗